Tässä Käännekohdan jaksossa: -
Ovi lennähti auki. Otin yhden askeleen, ja hän avasi tulen.
Minun oli todella vaikea hyväksyä, että loppuni oli lähellä.
TOIVO
VOITTO
ELÄMÄ
KÄÄNNEKOHTA Monin verroin enemmän
Tervetuloa Käännekohdan pariin. Luvassa on jännittävä ohjelma.
Aloitetaan päivän Twitter-sanalla. Se on kuolemanjälkeinen elämä.
Mene Twitteriin ja twiittaa meille!
Raamatuntutkija Kay Arthur auttaa miljoonia ymmärtämään Raamattua.
Hän selittää kirjassaan kuoleman- jälkeiseen elämään liittyviä asioita.
Onko taivas totta? Onko helvettiä olemassa? Holly etsi vastauksia.
Kay Arthur on opettanut Raamattua lähes 50 vuotta.
Hänen yli sata kirjaansa sekä päivittäiset radio- ja tv-ohjelmansa -
ovat auttaneet lukemattomia ihmisiä ymmärtämään Raamatun totuuksia.
Lähellämme on ihmisiä, jotka eivät lainkaan ymmärrä syntiä, -
mutta me ymmärrämme sen, koska ymmärrämme Jumalan Sanaa.
Meidän on kerrottava heille Jumalan Sanasta.
Uudessa kirjassaan hän opettaa, mitä kuoleman jälkeen tapahtuu.
Kaikki haluavat tietää, mitä meille tapahtuu kuoleman jälkeen.
Moni kysyy, että jos Jumala kerran on Kaikkivaltias, -
miksi meidän on kuoltava? ―Ihminen valitsi kuoleman elämän sijaan.
Ihminen kuunteli käärmettä ja uskoi voivansa olla Jumalan kaltainen.
Jumala oli varoittanut, että ihminen kuolisi, jos söisi tietystä puusta.
Esivanhempamme Aadam ja Eeva rikkoivat Jumalan käskyn, -
ja synti tuli maailmaan yhden ihmisen synnin myötä.
Synnin mukana tuli kuolema. Siksi kuolema odottaa meitä kaikkia.
Päätämme, missä ikuisuuden vietämme.
Puhut ikuisuudesta. Näemme usein kuoleman loppuna -
ja puhumme kuolleista ihmisistä menneessä muodossa, -
mutta onko kuolema loppu? ―Ei. Se on itse asiassa alku.
Se on lopun iankaikkisuuden alku. Ihmiset eivät ymmärrä, -
että olemme syntymästämme asti iankaikkisuusolentoja.
Vietät iankaikkisuuden joko Jumalan kanssa tai tulijärvessä.
Me kaikki elämme ikuisesti, mutta missä?
Mitä Jeesukseen uskoville tapahtuu, kun he kuolevat?
He siirtyvät heti kuoleman hetkellä pois ruumiistaan Herran luokse.
Ratkaisu kuolemaan ja iankaikkisuuden toivo -
on vain Jeesuksessa Kristuksessa. Uskoitpa mihin tahansa, -
vain Jeesus voi siirtää sinut helvetistä taivaaseen.
Hän sanoi: "Minä olen tie ja totuus ja elämä; ei kukaan tule Isän tykö -
muutoin kuin minun kauttani." Meidän tulee ymmärtää, -
mitä Hän sai kestää. Kaifaan talossa Hänen partansa revittiin irti, -
kuten Jesaja oli ennustanut. Hän ajatteli meitä kärsimyksen aikana.
Hän kesti ristin, häpeän ja halveksunnan, koska näki, -
että se oli pelastuksemme. Jos Hän teki tuon kaiken vuokseni, -
minun tulee elää Paavalin tavoin: "Minä olen Kristuksen kanssa -
ristiinnaulittu, ja minä elän, en enää minä, vaan Kristus elää minussa; -
ja minkä nyt elän lihassa, sen minä elän Jumalan Pojan uskossa..."
Jeesus sanoi saatanalle: "Ei ihminen elä ainoastaan leivästä, -
vaan jokaisesta sanasta, joka Jumalan suusta lähtee".
Jumala on antanut meille 66 kirjaa ja odottaa meidän tuntevan ne.
Niiden tunteminen muuttaa sen, miten elämme ja mitä meille tapahtuu.
Kristuksen tuomioistuin on totta.
Kun joku kuolee, ihmiset sanovat, että hän meni parempaan paikkaan, -
olipa hän uskova tai ei.
Onko totta, että jokainen kuoleva menee tuohon parempaan paikkaan?
Ei. Näin puhutaan usein julkkiksista, jotka kuolevat leikkauspöydälle: -
"Nyt hänellä on parempi olla, ja hän katsoo meitä sieltä ylhäältä."
Jotkut heistä katsovat luultavasti ylöspäin helvetistä.
Meidän tulee ymmärtää, että kuoleman hetkellä -
kohtalomme muuttuu ikuisesti. Elämme ikuisen elämän, -
joko Herran kanssa tai kaukana Hänestä, -
joko tulessa ja kidutuksessa tai ilon ja mielihyvän keskellä.
Palaamme myös kerran takaisin maan päälle.
Olemme täällä, kun Jeesus hallitsee ja osallistumme taisteluun -
pahan voimia, lohikäärmettä, väärää profeettaa ja petoa vastaan.
Profeetta Aamos puhuu valmistau- tumisesta Herran kohtaamiseen.
Tämä on ollut sydämelläni paljon. Emme ole valmistautuneet siihen.
Kaikki tämä poliittinen korrektius, synnin ylistäminen ja kompromissit -
saavat minut voimaan pahoin.
Jos olen hyvä ja rakastava ihminen, minulla ei pitäisi olla mitään normeja.
Minun pitäisi hyväksyä kaikki, mitä ihmiset sanovat.
Jumala sanoo: Älkää eksykö. Huorintekijät, epäjumalanpalvelijat, -
homoseksuaalit, murhaajat, varkaat ynnä muut eivät saa -
periä Jumalan valtakuntaa. Jotkut meistä olivat ennen tuollaisia, -
mutta Jeesus on pessyt ja pyhittänyt meidät. Tämä vie minut taivaaseen.
Aamen. Vielä yksi kysymys. Kaiken sen valossa, -
mitä olet sanonut taivaasta, helvetistä ja sovituksesta Kristuksen kautta, -
mitä sanoisit ihmiselle, joka katsoo nyt kuolemaa kasvoista kasvoihin?
Jos puhuisin tällaisen henkilön kanssa, kysyisin häneltä, -
tietääkö hän, mitä hänelle tapahtuu kuoleman jälkeen ja miksi.
Jos hän ei vastaisi irtautuvansa tästä ruumiista, -
menevänsä Herran luo, uskovansa Jeesukseen Kristukseen -
ja tietävänsä, että hänen syntinsä ovat anteeksiannetut -
ja että sen vuoksi hän tulee viettä- mään iankaikkisuuden taivaassa, -
selittäisin hänelle evankeliumin. Kuolemanjälkeisestä elämästä -
kertova kirjani on vain kokonaisvaltainen tutkielma siitä, -
mitä Raamattu opettaa näistä asioista: Miksi meidän on kuoltava, -
millaisia taivas ja helvetti ovat, miten voi tietää päämääränsä -
ja miten voi kohdata kuoleman rauhallisena ja iloisena -
ja odottaen Jeesuksen näkemistä?
Kuten Kay sanoi, päädymme joko taivaaseen tai helvettiin.
Toivon, että olet matkalla taivaaseen.
Simisola Okailla on rohkaisun sana. Ole hyvä, Simi. ―Kiitos, Muyiwa.
Oletko koskaan pohtinut, mitä tai ketä oikein kuuntelet?
Se, mitä kuulet, vaikuttaa ajatuksiisi, ja ajatuksesi vaikuttavat tekoihisi.
Tekosi määrittävät tulevaisuutesi.
Tiedän, että jos mietin ongelmiani tai kielteisiä ajatuksiani, -
oloni on väsynyt ja lannistunut, mutta kun kuuntelen Jumalaa, -
ajatukseni ja tekoni muuttuvat, ja päivästäni tulee paljon parempi.
Minulle paras tapa kuulla Jumalan ääntä on lukea Hänen Sanaansa.
Tässä lupaus psalmista 1: Autuas on se, joka tutkiskelee Jumalan lakia -
päivin ja öin. Hän on kuin vetten äärelle istutettu puu, -
joka antaa hedelmän ajallaan ja jonka lehti ei lakastu.
Hän menestyy kaikessa, mitä tekee.
Jos haluat menestyä, kuuntele Jumalaa. Hän haluaa puhua sinulle.
Kiitos, Simi. Kohta tapaamme nuoren naisen, joka vajosi koomaan -
otettuaan tavallista lääkettä.
Äiti laittoi sitä silmiini, ja puolessa tunnissa iholleni nousi rakkoja.
Äiti luuli sitä vesirokoksi ja käski minun mennä kylpyyn.
Vesi sai koko kehoni pistelemään.
Onko vahvempaa sidettä kuin isän ja lapsen välinen suhde?
Rakastat, ruokit ja suojelet lapsiasi. Jumala haluaa tehdä saman sinulle.
Tutustu taivaalliseen Isääsi. Hän haluaa osoittaa sinulle rakkautta.
Seuraava vieraamme joutui taistelemaan hengestään -
saatuaan vakavan allergisen reaktion silmätipoista. Hänen ihonsa hilseili, -
ja hän vajosi kuukaudeksi koomaan. Hän sanoo, että usko kantoi hänet -
tämän koettelemuksen läpi. Tervetuloa, Marian Adejokun.
Kiitos, että sain tulla mukaan, sir. ―Mukavaa, että tulit.
Moni meistä käyttää silmätippoja. Laitoin niitä pari minuuttia sitten.
Miten ihmeessä päädyit koomaan käytettyäsi silmätippoja?
Se tapahtui tammikuussa 2011. Olin silloin 19-vuotias.
Silmiäni kirveli, ja kerroin siitä äidilleni. Äiti soitti lääkärille, -
joka kehotti meitä hankkimaan ilman reseptiä saatavia silmätippoja.
Äiti laittoi sitä silmiini, ja puolessa tunnissa iholleni nousi rakkoja.
Äiti luuli sitä vesirokoksi ja käski minun mennä kylpyyn.
Vesi sai koko kehoni pistelemään.
Kestän hyvin kipua pitkäänkin, joten ajattelin sinnitellä hetken -
ja rukoilla, että paranisin pian, mutta tilani huononi nopeasti.
Minut piti kiidättää ensiapuun.
Noudatit lääkärin neuvoa, ja sinulle kävi näin.
Selvisikö, mistä se johtui?
Kyllä. Kun menin sairaalaan, minua alettiin elvyttää, -
koska hengitystieni alkoivat mennä umpeen.
Silmistäni ja nenästäni tuli verta. Kuin tyhjästä ilmestyi mies, -
joka sanoi, että minut piti viedä kiireesti teho-osastolle.
Minulla oli Stevens-Johnsonin syndrooma.
Se on tappava allerginen reaktio, joka on yhdellä miljoonasta.
Käskin äitiäni ja setääni, jotka olivat kanssani sairaalassa, -
ottamaan minusta kuvan, sillä tästä tulisi todistukseni.
Äiti vastusteli ja sanoi, että pääsisin pian pois sairaalasta.
En aavistanut, että vajoaisin koomaan.
Uskomatonta. Sinulla oli siis sydämessäsi todistus, -
jota arvelit Jumalan voivan käyttää jatkossa. ―Kyllä.
Kun muistelet sitä, mitä luulet Jumalan halunneen opettaa sinulle -
tuon prosessin kautta ja mikä on Hänen sanomansa muille?
Minusta kyse oli siitä, -
että etsin elämäni tarkoitusta ja sitä, mitä Jumala haluaa minun tekevän.
Monet ihmiset, erityisesti nuoret, haluavat nähdä voidakseen uskoa.
Jotta niin voisi tapahtua, pyysin, että minusta otettaisiin kuvia.
Minusta otettiin kuvia koko ajan, kun olin sairaana ja koomassa.
Kun nyt kerron matkastani nuorille, jopa ei-uskoville, -
heidän on vaikea uskoa, että selvisin siitä Jumalan armosta.
Jos joku katsoja kärsii nyt kammottavista kivuista, -
joista sinäkin kärsit, tai jos jonkun lapsi kärsii niistä, -
kuinka hän voi oikein uskoa, -
että tuo kipu voisi auttaa häntä löytämään elämänsä tarkoituksen?
Se oli kauheaa ja tuskallista, sen sanon ihan rehellisesti, -
mutta olen uskon nainen ja uskon, että Jumala voi tehdä mitä vain.
Tällä hetkellä tilanne voi näyttää vaikealta, mutta loppujen lopuksi -
Jumala antaa läpimurron, ja voit ylistää Hänen nimeään siitä.
Minun on vaikea uskoa kuulemaani katsoessani sinua nyt.
Sinulla on niin upea iho ja upeat hiukset.
On vaikea kuvitella, kuinka vaikea tilanteesi oli.
Kuinka voin ymmärtää paremmin, että se oli niin paha kuin kerroit?
Uskon, että elämäni todistaa siitä, mutta olen kirjoittanut kaksi kirjaa.
Ensimmäisen kirjani kertoo siitä, ettei elämäni ole omani.
Synnyin 4 kuukautta etuajassa ja painoin alle puoli kiloa.
Minulla on ollut monia komplikaatioita, mutta tämä on niistä vaikein.
Haluan nuorten ja muidenkin tietävän, että jos todella uskomme Jumalaan, -
Hän pystyy tekemään mitä vain ja saamaan aikaan ihmeitä.
Uskon, että tarinani voi auttaa ihmisiä näkemään asioiden hyvät puolet.
Millaisia todistuksia olet kuullut -
kertoessasi tarinaasi eri puolilla maailmaa?
Moni kysyy, kuinka selvisin siitä, itkinkö koskaan ihoni vuoksi -
tai pelottiko minua. Kun olin koomassa, kävin taivaassa.
Kaksi enkeliä nosti minut autiomaan näköiseen paikkaan, -
ja näin valon, mutten nähnyt sen läpi. Sanottiin, ettei aikani ollut vielä.
Minun piti mennä maailmaan ja kertoa nuorille hyvyydestä elämässäni.
Kun kerron kohtaamisestani Jumalan kanssa ja taivaasta, -
monet haluavat tietää, miltä Jeesus ja taivas näyttävät.
Kerron, että Jeesus on valo. Taivas on totta. Olen käynyt siellä.
Se on rauhallinen paikka, jossa jokainen haluaa olla.
Luit ajatukseni, sillä aioin juuri kysyä, millainen paikka taivas on.
Se on sanoinkuvaamaton ja kaunis.
Olisin jäänyt sinne, ellei Jumala olisi kutsunut minua takaisin maan päälle.
Kiitos, Marian. Odotan innolla, että saan lukea lisää matkastasi.
Kiitos ja siunausta!
Seuraavaksi: Poliisi valmistautui kuolemaan, kun epäilty ampui häntä.
Kumpikin latasi aseensa nopeasti.
Minun oli todella vaikea hyväksyä, että loppuni oli lähellä.
En voinut asialle mitään. Odotin saavani luodin päähäni.
"Minä iloitsen suuresti Herrassa, -
minun sieluni riemuitsee minun Jumalassani". Jes. 61:10
Jeesus kysyi, antaisiko kukaan isä leipää pyytävälle lapselleen kiven -
tai käärmeen, jos tämä pyytää kalaa.
Jos mekin annamme lapsillemme hyviä asioita, eikö sitten Taivaan Isä?
Tutustu taivaalliseen Isääsi. Hän haluaa osoittaa sinulle rakkauttaan.
Konstaapeli Ali Perez tiesi, -
että jokainen päivä töissä saattoi olla hänen viimeisensä.
Hän loukkaantui noutaessaan epäiltyä ja jäi avuttomana tulisateeseen.
Hän odotti rikollisen päättävän hänen päivänsä, mutta tapahtui ihme.
25.9.2012 poliisit seurasivat vihjettä. Heidän etsimänsä henkilö -
oli kerrostaloasunnossa. Ali Perez johti joukkoja.
Johdin jutun tutkintaa.
Nainen oli huomannut avomiehensä käyttäneet hänen tyttäriään hyväksi.
Epäilty Daniel Witczak odotti heitä suuritehoisen kiväärin kanssa.
Hän ei tullut ovelle, joten potkaisin sen auki.
Ovi lennähti auki. Otin yhden askeleen, ja hän avasi tulen.
Hän osui vasempaan käsivarteeni.
Perez ja hänen parinsa vastasivat. Epäilty haavoittui, mutta ampui yhä.
Perez ei löytänyt suojaa. Hän sai useita osumia.
Kumpikin latasi aseensa nopeasti.
Minun oli todella vaikea hyväksyä, että loppuni oli lähellä.
En voinut asialle mitään. Odotin saavani luodin päähäni.
Silloin tapahtui ihme. Jeesus, Herra ja Pelastaja, oli välissämme.
En nähnyt Hänen tuloaan. Hän oli siellä jo, kun kohotin katseeni.
Se oli mahtavaa.
Ajattelin, että menisin joko Herran luo tai kotiin vaimoni ja lasteni luo.
Kumpikin olisi minulle voitto.
Sanoin: "Herra, luotan Sinuun. Mitä haluat, että teen tälle miehelle?"
Katsoin Häntä. Hän otti sulkakynän mustepullosta ja kirjoitti.
Hän laittoi kynän takaisin pulloon. Lappu oli arkistokortin kokoinen.
Se putosi pöydältä kuin lehti puusta. Seurasin sitä katseellani.
Se laskeutui liivini päälle. Siinä luki: "Haluan, että siunaat häntä."
Ajattelin miestä, joka oli melkein repinyt käteni irti, ampunut minua -
ja esimiestäni ja käyttänyt kahta pikkutyttöä hyväkseen.
Jeesus ei sanonut: "Lataa aseesi ja tapa hänet", vaan: "Siunaa häntä".
Sanoin: "Jumala siunatkoon sinua, veli."
Perez näki lisää näkyjä ennen kuin huomasi Witczakin tuijotuksen.
Hän kysyi, halusinko ryömiä toverieni luo. Hänen käytöksensä oli muuttunut.
En tässä vaiheessa tiennyt, näkikö hän Jeesuksen vai ei.
Sanoin, että olin valmis lähtemään.
Witczak auttoi Perezin oven luo. Apujoukot olivat saapuneet.
He alkoivat tulittaa. Witczak vetäytyi ja Perez jäi yksin.
Ovi avautui itsekseen.
En pystynyt avaamaan ovia. Epäilty ei ehtinyt ovelle asti.
Pelastusjoukot olivat alakerrassa. Kuinka ovi siis avautui?
Jumala avasi oven.
Perez ryömi ovelle. Pelastusryhmä kantoi hänet turvaan.
Witczak antautui, ja hänet vangittiin. Perez vietiin ensiapuun.
Hän taisteli hengestään. Perheelle kerrottiin, ettei hänellä ollut toivoa.
Kaikki menivät polvilleen ja rukoilivat, niin sairaalassa -
kuin piirikunnan poliisiasemillakin. Tieto levisi kulovalkean tavoin.
Rukouksen voiman ansiosta elän.
27 leikkauksen ja tuntien uuvuttavan fysioterapian jälkeen Perez todisti -
Witczakin oikeudenkäynnissä.
Hän osoitti armoa miehelle, joka yritti tappaa hänet.
Daniel Witczak istuu elinkautista. Ali Perez jäi vammojensa vuoksi -
eläkkeelle ja jatkaa kuntoutumista. Hän sanoo saaneensa paljon.
Sain olla hetken Jeesuksen kanssa.
Se oli haavojen ja käden toiminta- kyvyn menettämisen arvoista.
Jokainen sydämenlyönti ja hengenveto on lahja Jumalalta.
Olen niin kiitollinen siitä, että olen elossa ja voin todistaa ihmisille.
Jumala on olemassa ja rakastaa meitä todella paljon.
Vielä on aikaa nöyrtyä, -
polvistua Hänen eteensä ja selvittää välit Hänen kanssaan.
Tästä tulee mieleen psalmi 121: -
"Minä nostan silmäni vuoria kohti: mistä tulee minulle apu?
Apu minulle tulee Herralta, joka on tehnyt taivaan ja maan.
Hän ei salli sinun jalkasi horjua, sinun varjelijasi ei torku.
Katso, hän, joka Israelia varjelee, ei torku eikä nuku.
Herra on sinun varjelijasi, -
Herra on suojaava varjosi sinun oikealla puolellasi.
Ei polta sinua aurinko päivällä, eikä kuu yöllä.
Herra varjelee sinut kaikesta pahasta, hän varjelee sinun sielusi.
Herra varjelee sinun lähtemisesi ja tulemisesi, nyt ja iankaikkisesti."
Rukoile ja kutsu Hänet Varjelijaksesi.
Herra Jeesus, tule elämääni.
Auta minua näkemään koetukseni Sinun näkökulmastasi.
Auta näkemään asiat, jotka vaikuttavat katastrofilta, -
osana suunnitelmaasi.
Pyydän, että tulet tänään elämääni ja annat rauhasi ja johdatuksesi.
Isä, rukoilen ihmisten puolesta, jotka elävät vaikeaa aikaa.
Anna heidän kokea rauhaa ja tarkoituksen tunnetta.
Varjele heitä, kun he lähtevät työhönsä ja matkoillensa.
Varjele heidät pahalta. Tule heidän ylleen nyt ja anna heidän kokea, -
että kuljet myrskyn läpi heidän kanssaan. Aamen.
Meistä olisi mukava kuulla sinusta, jos rukoilit kanssamme.
Kohta näet yhteystietomme.
"Katselkaa kedon kukkia, kuinka ne kasvavat; -
eivät ne työtä tee eivätkä kehrää.
Kuitenkin minä sanon teille: ei Salomo kaikessa loistossansa -
ollut niin vaatetettu kuin yksi niistä."
Ohjelmamme on nyt lopussa. Muista päivän sanamme Twitterissä.
Lopuksi Colton Dixon laulaa kappaleen "Never Gone".
Koko Käännekohdan väen puolesta: Näkemiin ja siunausta.
Valot poissa, kohtaus pimeässä; me eksymme, kun esitämme roolia -
ja syytämme muita ikään kuin tietäisimme, mikä on parasta
Mikä harmi!
Me murrumme, kun putoamme liian kovaa
Menetämme kasvomme, kun meidät revitään kappaleiksi
Älä sano, että olet toivoton tapaus; Mikä harmi!
Seison tässä yhä, en kadonnut mihinkään
Nyt, kun valot ovat päällä näet, etten koskaan lähtenytkään
Päästän irti kädestäsi auttaakseni sinua ymmärtämään
Olin kanssasi koko ajan, en koskaan lähtenyt mihinkään
Välissämme on etäisyys, jota on vaikea kohdata
Mutta tiedän, että yritämme elvyttää ja tuoda takaisin eloon
Älä lähde pois, älä lähde pois
Seison tässä yhä, en kadonnut mihinkään
Nyt, kun valot ovat päällä näet, etten koskaan lähtenytkään
Päästän irti kädestäsi auttaakseni sinua ymmärtämään
Olin kanssasi koko ajan, en koskaan lähtenyt mihinkään
En koskaan jättänyt sinua, en
Sanoin, etten koskaan jättänyt sinua
Jeesus ei koskaan jättänyt sinua
Hän näkee meidät jopa pimeässä; Nyt tiedät, ettet ole yksin
Suomennos: Anni Lähteenmäki